கேள்வி: வெள்ளை தேயிலை - வரலாறு குறித்து விரிவாக சொல்லுங்கள்.
பதில்: இன்று வெள்ளை தேநீர் என்று அழைக்கப்படுவது கடந்த இரண்டு நூற்றாண்டுகளில் தோற்றுவிக்கப்பட்டதே. வெள்ளை தேயிலை முதல் உற்பத்தி (இன்று சீனாவில் புரிந்து கொள்ளப்படுவது போல்) எப்போது தொடங்கியது என்பது குறித்து அறிஞர்கள் மற்றும் தேயிலை வணிகர்கள் பொதுவான கருத்தினை கொண்டிருக்கவில்லை. 1876ஆம் ஆண்டில் வெள்ளை தேயிலை முதன்முதலில் ஆங்கில வெளியீட்டின் மூலம் அறியப்படுகிறது. அதில் இது ஒரு பிளாக் டீ என வகைப்படுத்தப்பட்டது. ஏனெனில் பசும் தேநீர் உற்பத்தியின் போது உள்ளார்ந்த ஆக்ஸிஜனேற்ற நொதிகளைக் குறைப்பதற்காக இலைகளை முதலில் வேகவைப்பது இங்குச் செயல்படுத்தப்படுவதில்லை. வெள்ளை தேநீர் பெரும்பாலும் ''சில்வர் டிப் பெக்கோ'' எனத் தேயிலை இலை தர நிர்ணய முறையின்படி சந்தைப் படுத்தப்படுகிறது. அதே போல் ''சீனா ஒயிட்'' மற்றும் ''புஜியன் ஒயிட்'' என்ற எளிய பெயர்களிலும் விற்கப்படுகிறது. ''கேமில்லியா டேலிய்ன்சிசின்'' காட்டுத் தேயிலை யுனான் மாகாணத்திலிருந்து பெறப்பட்ட தேயிலை தயார் செய்யப்படும் நுட்பத்தினைப் பயன்படுத்தி தயார் செய்யப்படுகிறது.